การสังหารหมู่ที่โรงเรียนมาร์จอรี

| การสังหารหมู่ที่โรงเรียนมาร์จอรี |
| --- | --- |
โรงเรียนมาร์จอรีสโตนแมนโดกลาส (Marjory Stoneman Douglas High School) ในปีค.ศ.2008
ปาร์คแลนด์ปาร์คแลนด์ (รัฐฟลอริดา)แสดงแผนที่รัฐฟลอริดาปาร์คแลนด์ปาร์คแลนด์ (สหรัฐ)แสดงแผนที่สหรัฐ
สถานที่: ปาร์คแลนด์, รัฐฟลอริดา, สหรัฐ
พิกัด: 26°18′19″N 80°16′06″W﻿ / ﻿26.3053°N 80.2683°W﻿ / 26.3053; -80.2683﻿ (Shooting) (ยิง) 26°17′23″N 80°17′14″W﻿ / ﻿26.2897°N 80.2871°W﻿ / 26.2897; -80.2871﻿ (Arrest) (ถูกจับ)
วันที่: 14 กุมภาพันธ์ ค.ศ.2018  2:21 – 2:27 p.m. (EST, UTC−5)
เป้าหมาย: นักเรียนและพนักงานที่โรงเรียนมาร์จอรีสโตนแมนโดกลาส
ประเภท: การยิงกันในโรงเรียน, การยิงหมู่
อาวุธ: AR-15 style semi-automatic rifle (Smith & Wesson M&P15 Sport II)
ตาย: 17
เจ็บ: 17
ค่าภาระติดพัน: 17 counts of capital murder 17 counts of attempted first-degree murder
เมื่อวันที่ 14 กุมภาพันธ์ พ.ศ. 2561 ที่โรงเรียนมัธยมมาร์จอรี สโตนแมน ดักลาส โรงเรียนในเมืองพาร์คแลนด์ รัฐฟลอริดา ได้เกิดเหตุสังหารหมู่ โดยมีผู้เสียชีวิตทั้งหมด 17 ราย นักเรียนเสียชีวิต 14 ราย บุคลากรเสียชีวิต 3 ราย ได้แก่ครูสอนภูมิศาสตร์ ผู้ช่วยโค้ชทีมฟุตบอล และ ผู้อำนวยการด้านการกีฬา
ในจำนวนนี้ เสียชีวิตที่โรงเรียน 12 ราย นอกโรงเรียน 3 ราย และ อีก 2 ราย เสียชีวิตที่โรงพยาบาล โดยในจำนวน 17 คนนี้เป็นนักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย
ผู้ก่อเหตุได้แก่ นาย นิโคลัส ครูซ อายุ 19 ปี ศิษย์เก่าของโรงเรียนซึ่งถูกไล่ออกหลังจากทำผิดกฎโรงเรียน โดยเป็นเหตุกราดยิงในโรงเรียนครั้งที่ 18 ของปี พ.ศ. 2561เป็นเหตุการณ์กราดยิงที่รุนแรงที่สุด 10 อันดับแรกในรอบ 35 ปี โดยนับเป็นอันดับ 9 โดยดูจากจำนวนผู้เสียชีวิตรวมจำนวนผู้ก่อเหตุที่เสียชีวิต
เป็นเหตุการณ์ที่มีผู้เสียชีวิตจากเหตุกราดยิงในมหาวิทยาลัยและโรงเรียนเป็นอันดับที่สามนับตั้งแต่ปี พ.ศ. 2383 รองจาก การสังหารหมู่ที่มหาวิทยาลัยเวอร์จิเนียเทค  ซึ่งมีผู้เสียชีวิต 33 ราย เหตุยิงกันในโรงเรียนประถมแซนดีฮุก ในเมืองนิวทาวน์ ซึ่งเกิดในปี พ.ศ. 2555 มีผู้เสียชีวิตในเหตุการณ์นั้น 28 ราย
ก่อนเกิดเหตุการณ์ นาย นิโคลัส ครูซ ได้โพสวิดิโอลงในเว็บไซด์ยูทิวบ์ ภายหลังจากที่ นาย เบน เบนไนท์ ได้เข้าไปรับชม เขาตัดสินใจแจ้งสำนักงานสอบสวนกลาง โดยสำนักงานสอบสวนกลางได้ตรวจสอบแต่ไม่สามารถระบุคนโพสต์ได้ นาย จิม การ์ด ครูประจำโรงเรียนกล่าวว่าทาง โรงเรียนเคยแจ้งเตือนครูให้ระมัดระวังถึงพฤติกรรมของนาย นิโคลัส ครูซ ด้านนักเรียนกล่าวว่าเคยมีผู้พบกระสุนปืนในกระเป๋าของผู้ก่อเหตุ และคาดว่านั้นคือสาเหตุที่โรงเรียนไล่เขาออก
เช้าวันเกิดเหตุที่โรงเรียนมัธยมมาร์จอรี สโตนแมน ดักลาส ทางโรงเรียนได้ทำการซ้อมหนีไฟโดยในช่วงบ่าย สัญญาณเตือนไฟไหม้ได้ดังขึ้นอีกครั้ง ส่งผลให้นักเรียนสับสนและคิดว่าไม่ได้มีเหตุร้ายแรง นักเรียนในโรงเรียนเข้าใจว่าเป็นเพียงการซ้อม อีกทั้งโรงเรียนได้ซ้อมรับมือเหตุการณ์กราดยิงในโรงเรียนไปเมื่อ 6 สัปดาห์ก่อน ภายหลังได้ยินเสียงปืนเด็กนักเรียนจึงได้ตระหนักว่าไม่ใช่การซ้อมโดยส่วนหนึ่งวิ่งไปที่ถนนหน้าโรงเรียน และบางส่วนเลือกที่จะหาที่กำบัง โดยนาย นิโคลัส ครูซ ใช้อาวุธปืน AR-15 Rifle ในการสังหารครั้งนี้
ภายหลังเหตุการณ์นี้มีการพยายามรณรงค์เรื่องกฎหมายอาวุธปืนในสหรัฐอเมริกา ได้มีการยกย่องและให้เหรียญกล้าหาญแก่ นักศึกษาวิชาทหารรุ่นเยาว์ของกองทัพสหรัฐฯ จำนวน 3 ราย ได้แก่ Martin Duque Alaina Petty และ Peter Wang โดย Peter Wang เป็นชาวจีนคนเดียวที่เสียชีวิตในเหตุการณ์นี้
จากการสอบสวน นาย นิโคลัส ครูซ แม่บุญธรรมของเขาเสียชีวิตเมื่อปี เดือน พฤศจิกายน พ.ศ. 2560 ส่วนพ่อเสียชีวิตตั้งแต่ปี พ.ศ. 2547เขาได้ย้ายมาอยู่กับพ่อแม่ของเพื่อนร่วมโรงเรียนตั้งแต่เดือนพฤศจิกายน พ.ศ. 2560
ต่อมาวันที่ 18 พฤษภาคม พ.ศ. 2561 มีเหตุการณ์กราดยิงที่โรงเรียนมัธยม ซานตาเฟ่ รัฐเท็กซัส มีผู้เสียชีวิต 10 ราย
วันที่ 27 ตุลาคม พ.ศ. 2561 มีเหตุการณ์กราดยิงในโบสถ์มีผู้เสียชีวิต 11 ราย รัฐเพนซิลเวเนีย และวันที่ 7 พฤศจิกายน พ.ศ. 2561 มีเหตุการณ์กราดยิงที่เมืองทาวน์ซันโอคส์ รัฐแคลิฟอร์เนีย มีผู้เสียชีวิต 13 ราย